Document ID: 31979D0542

Odločba Sveta
z dne 21. decembra 1976
o seznamu tretjih držav, iz katerih države članice odobrijo uvoz goveda, prašičev in svežega mesa
(79/542/EGS)
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi in prašičev ter svežega mesa iz tretjih držav [1], kakor je bila nazadnje spremenjena z Direktivo 77/98/EGS [2], in zlasti člena 3(1) Direktive,
ob upoštevanju predloga Komisije,
ker sistem, določen z Direktivo 72/462/EGS, temelji na vzpostavitvi seznama tretjih držav ali delov tretjih držav, iz katerih države članice odobrijo uvoz govedi, prašičev in svežega mesa govedi, prašičev, ovac, koz ter domačih kopitarjev ali pa ene ali več teh kategorij živali ali kategorij svežega mesa;
ker je treba pri odločanju o tem, ali se lahko država ali del države vključi v seznam, tako glede živali kot glede svežega mesa, upoštevati predvsem kriterije, določene v členu 3(2) zgoraj navedene direktive;
ker se lahko države, naštete v Prilogi k tej odločbi, ki tradicionalno oskrbujejo države članice, šteje za države, ki izpolnjujejo te kriterije;
ker pa je ta seznam sestavljen z upoštevanjem takih sprememb in dodatkov, ki se jih lahko naredi v skladu s postopkom, določenim v členu 30 Direktive 72/462/EGS; ker se lahko glede na nadaljnje informacije pokaže, da je treba omejiti ali razširiti dovoljenja za uvoz določenih kategorij živali in svežega mesa; ker je mogoče tudi, da bo treba v določenih primerih tako glede živali kot glede svežega mesa določiti dele držav, iz katerih se bo odobril uvoz;
ker je treba zato, da bi opredelili ta režim, sprejeti druge ukrepe, predvsem glede higiene in veterinarskega pregleda, čeprav seznam tretjih držav predstavlja eno od osnov režima Skupnosti, določenega v Direktivi 72/462/EGS, ki velja za uvoz iz tretjih držav; ker je zaradi tega pomembno, da se olajša usklajeno izvajanje vseh teh ukrepov,
SPREJEL NASLEDNJO ODLOČBO:
Člen 1
Države članice odobrijo uvoz živali in svežega mesa v skladu z navedenim seznamom brez poseganja v Direktivo 72/462/EGS in zlasti na kakršne koli ukrepe, ki bi lahko bili sprejeti v skladu s postopkom, predvidenem v členu 29, in z upoštevanjem vseh sprememb tega seznama ali dodatkov k temu seznamu v Prilogi k tej odločbi, do katerih lahko pride v skladu s postopkom, določenim v členu 30, zlasti za namen omejevanja in razširitve odobritve za uvoz določenih kategorij živali in svežega mesa ali za namen določanja delov držav, iz katerih se odobri uvoz.
Člen 2
Seznam, ki je vključen v Prilogi, se objavi v Uradnem listu Evropskih skupnosti istočasno kot spremembe in dodatki iz člena 1 zgoraj.
Člen 3
Države članice sprejmejo zakone in druge predpise, potrebne za uskladitev s to odločbo, v dveh letih od objave iz člena 2 zgoraj in o tem takoj obvestijo Komisijo.
Člen 4
Ta odločba je naslovljena na države članice.
V Bruslju, 21. decembra 1976

Labels: 3
17
6